CELEX: 62014TN0126
Language: mt
Date: 2014-02-21 00:00:00
Title: Kawża T-126/14: Rikors ippreżentat fil- 21 ta’ Frar 2014 – Il-Pajjiżi l-Baxxi vs Il-Kummissjoni

14.4.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 112/61
            
         Rikors ippreżentat fil-21 ta’ Frar 2014 – Il-Pajjiżi l-Baxxi vs Il-Kummissjoni
   (Kawża T-126/14)
   2014/C 112/78
   Lingwa tal-kawża: l-Olandiż
   
      Partijiet
   
   
      Rikorrent: Ir-Renju tal-Pajjiżi l-Baxxi (rappreżentanti: M. Bulterman u J. Langer)
   
      Konvenuta: Il-Kummissjoni Ewropea
   
      Talbiet tar-rikorrent
   
   
               —
            
            
               b’mod prinċipali, tannulla l-Artikolu 1 tad-deċiżjoni kkontestata u l-anness relatat miegħu sa fejn din id-dispożizzjoni u dan l-anness jirrigwardaw l-interessi li l-Pajjiżi l-Baxxi naqsu, b’mod żbaljat, milli jikkalkolaw fuq ċertu numru ta’ debiti marbuta mal-ammonti supplimentari li tħallsu tard u ma’ ħlasijiet lura fuq l-esportazzjoni li saru indebitament fl-ammont ta’ EUR 4 703 231,78;
            
         
               —
            
            
               sussidjarjament, tannulla l-Artikolu 1 tad-deċiżjoni kkontestata u l-anness relatat miegħu sa fejn din id-dispożizzjoni u dan l-anness jirrigwardaw l-interessi li l-Pajjiżi l-Baxxi naqsu, b’mod żbaljat, milli jikkalkolaw fuq ċertu numru ta’ debiti marbuta mal-ammonti supplimentari li tħallsu tard fl-ammont ta’ EUR 3 208 935,04;
            
         
               —
            
            
               tikkundanna lill-Kummissjoni għall-ispjjeż.
            
         
      Motivi u argumenti prinċipali
   
   Ir-rikors huwa intiż għall-annullament parzjali tad-Deċiżjoni ta’ Implimentazzjoni tal-Kummissjoni 2013/763/UE, tat-12 ta’ Diċembru 2013, dwar l-esklużjoni mill-finanzjament tal-Unjoni Ewropea ta’ ċertu nefqa mġarrba mill-Istati Membri skont it-Taqsima ta’ Garanziji tal-Fond Agrikolu Ewropew dwar Gwida u Garanzija (FAEGG), skont il-Fond Agrikolu Ewropew ta’ Garanzija (FAEG) u skont il-Fond Agrikolu Ewropew għall-Iżvilupp Rurali (FAEŻR) (ĠU L 338, p. 81)
   Insostenn tar-rikors tiegħu, ir-rikorrent jinvoka tliet motivi.
   
               1.
            
            
               L-ewwel motiv ibbażat fuq ksur tal-obbligu ta’ motivazzjoni minħabba nuqqas ta’ ġustifikazzjoni koerenti u li tinftiehem tad-deċiżjoni kkontestata.
            
         
               2.
            
            
               It-tieni motiv ibbażat fuq ksur tal-Artikolu 13(2) TUE minħabba l-impożizzjoni ta’ korrezzjoni finanzjarja fir-rigward tal-ġbir tal-interessi, mingħajr ma ġiet indikata bażi fid-dritt tal-Unjoni, u/jew applikazzjoni żbaljata tal-prinċipju ta’ ekwivalenza inkwantu assumiet li, fiż-żmien rilevanti, il-Pajjiżi l-Baxxi kkalkolaw interessi fuq debiti nazzjonali komparabbli.
            
         
               3.
            
            
               It-tielet motiv ibbażat fuq ksur tal-prinċipju ta’ amministrazzjoni tajba flimkien mal-Artikolu 8(2) tar-Regolament (KEE) Nru 729/70 (1) u l-Artikolu 5(2) tar-Regolament (KEE) Nru 595/91 (2), peress li ma ngħatatx, qabel is-16 ta’ Ottubru 2006, deċiżjoni fuq debiti pendenti.
            
         
      (1)  Regolament tal-Kunsill (KEE) Nru 729/07, tal-21 ta’ April 1970, dwar il-finanzjament tal-politika agrikola komuni (ĠU L 94, p. 13).
   
      (2)  Regolament tal-Kunsill (KEE) Nru 595/91, tal-4 ta’ Marzu 1991, dwar l-irregolaritajiet u l-irkupru ta’ somom ta’ flus imħallsa ħażin b’konnessjoni mal-finanzjament tal-politika agrikola komuni u l-organizzazzjoni ta’ sistema ta’ tagħrif f’dan il-qasam u li jħassar ir-Regolament (KEE) Nru 283/72 (ĠU Edizzjoni Speċjali bil-Malti, Kapitolu 3, Vol. 11, p. 171)